**Ministru kabineta rīkojuma projekta “Par nekustamo īpašumu pirkšanu Ādažu poligona teritorijas paplašināšanai”**

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta rīkojuma projekts (turpmāk – rīkojums) sagatavots, pamatojoties uz Sabiedrības vajadzībām nepieciešamā nekustamā īpašuma atsavināšanas likuma 9. pantu.Pamatojoties uz Ministru kabineta 2015. gada 22. decembra sēdē konceptuāli apstiprināto Aizsardzības ministrijas informatīvo ziņojumu “Par Nacionālo bruņoto spēku mācību infrastruktūras attīstību un paplašināšanu”, TA-2853-DV, nekustamie īpašumi “Mežvieti”, “Timmas” un “Kokdārzi” Sējas novadā tiks iegādāti, lai paplašinātu Ādažu poligona teritoriju. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pamatojoties uz Sabiedrības vajadzībām nepieciešamā nekustamā īpašuma atsavināšanas likuma 2. pantu, nekustamie īpašumi tiek atsavināti valsts aizsardzības vajadzībām, lai paplašinātu Ādažu poligona teritoriju, un atsavināšana ir vienīgais veids šī mērķa sasniegšanai.Ņemot vērā Nacionālo bruņoto spēku mācību infrastruktūras plānoto attīstību, turpmākajos gados prognozējama Ādažu poligona noslodzes palielināšanās, nodrošinot uzņemošās valsts atbalstu sabiedroto spēku klātbūtnei Latvijas teritorijā. Paplašinot Ādažu poligona teritoriju, tiks nodrošināti atbilstoši apstākļi nodarbību vietu pilnveidošanai, jaunu nodarbību vietu izveidei un rasta iespēja vairākām Nacionālo bruņoto spēku un sabiedroto apakšvienībām vienlaicīgi veikt apmācības.Ādažu poligona infrastruktūras attīstības un teritorijas paplašināšanas īstenošanai nepieciešams no zemes īpašniekiem atsavināt šādus nekustamos īpašumus Sējas novadā:1. “Mežvieti” (nekustamā īpašuma kadastra numurs 8092 003 0063), kas ierakstīts Sējas novada Zemesgrāmatas nodalījumā Nr. 100000189136 un sastāv no zemes vienības (zemes vienības kadastra apzīmējums 8092 003 0063) 5,2 ha platībā ar mežaudzi un robežojas ar esošo Ādažu poligona teritoriju.Sējas novada Zemesgrāmatas nodalījuma Nr. 100000189136 III daļas 1. iedaļas 1.1. apakšpunktā atzīmes veidā nostiprināts tiesību aprobežojums – Puskas upes 50 m aizsargjosla 0,22 ha platībā.Pamatojoties uz Ministru kabineta 2011. gada 15. marta noteikumiem Nr. 204 “Kārtība, kādā nosaka taisnīgu atlīdzību par sabiedrības vajadzībām atsavināmo nekustamo īpašumu”, Aizsardzības ministrija izveidoja taisnīgas atlīdzības noteikšanas komisiju (turpmāk – komisija). Komisijas uzdevumā nekustamā īpašuma tirgus vērtību noteica sertificēts sabiedrības ar ierobežotu atbildību “Vestabalt” nekustamā īpašuma vērtētājs, nosakot nekustamā īpašuma tirgus vērtību 19 129 *euro*. Komisija ir izvērtējusi un aprēķinājusi atlīdzību 19 129 *euro* apmērā par nekustamā īpašuma atsavināšanu, tai skaitā nekustamā īpašuma zemes tirgus vērtība ir 2 475 *euro* un nekustamā īpašuma sastāvā ietilpstošās mežaudzes vērtība – 16 654 *euro.* Saskaņā ar Ministru kabineta 2011. gada 15. marta noteikumu Nr. 204 “Kārtība, kādā nosaka taisnīgu atlīdzību par sabiedrības vajadzībām atsavināmo nekustamo īpašumu” 36.1. apakšpunktu Aizsardzības ministrija ir apstiprinājusi komisijas aprēķināto atlīdzības apmēru 2017. gada 29. septembrī ar lēmumu Nr. MV-N/2713.Nekustamā īpašuma īpašnieks ir piekritis nekustamā īpašuma atsavināšanai atbilstoši komisijas aprēķinātajam atlīdzības apmēram un 2017. gada 31. augusta e-pasta vēstulē informējis, ka komisijas atlīdzības izvērtēšanas sēdē nepiedalīsies.2. “Timmas” (nekustamā īpašuma kadastra numurs 8092 003 0129), kas ierakstīts Sējas novada Zemesgrāmatas nodalījumā Nr. 100000196436 un sastāv no zemes vienības (zemes vienības kadastra apzīmējums 8092 003 0129) 2,1 ha platībā ar mežaudzi un robežojas ar esošo Ādažu poligona teritoriju.Pamatojoties uz Ministru kabineta 2011. gada 15. marta noteikumiem Nr. 204 “Kārtība, kādā nosaka taisnīgu atlīdzību par sabiedrības vajadzībām atsavināmo nekustamo īpašumu”, Aizsardzības ministrija izveidoja taisnīgas atlīdzības noteikšanas komisiju. Komisijas uzdevumā nekustamā īpašuma tirgus vērtību noteica sertificēts sabiedrības ar ierobežotu atbildību “VCG ekspertu grupa” nekustamā īpašuma vērtētājs, nosakot nekustamā īpašuma tirgus vērtību 5 900 *euro*. Komisija ir izvērtējusi un aprēķinājusi atlīdzību 5 900 *euro* apmērā par nekustamā īpašuma atsavināšanu, tai skaitā nekustamā īpašuma zemes tirgus vērtība ir 900 *euro* un nekustamā īpašuma sastāvā ietilpstošās mežaudzes vērtība – 5 000 *euro.* Saskaņā ar Ministru kabineta 2011. gada 15. marta noteikumu Nr. 204 “Kārtība, kādā nosaka taisnīgu atlīdzību par sabiedrības vajadzībām atsavināmo nekustamo īpašumu” 36.1. apakšpunktu Aizsardzības ministrija ir apstiprinājusi komisijas aprēķināto atlīdzības apmēru 2017. gada 2. oktobrī ar lēmumu Nr. MV-N/2717.Nekustamā īpašuma īpašnieks ir piekritis nekustamā īpašuma atsavināšanai atbilstoši komisijas aprēķinātajam atlīdzības apmēram un 2017. gada 5. septembra e-pasta vēstulē informējis, ka komisijas atlīdzības izvērtēšanas sēdē nepiedalīsies.3. “Kokdārzi” (nekustamā īpašuma kadastra numurs 8092 003 0005), kas ierakstīts Sējas novada Zemesgrāmatas nodalījumā Nr. 72 un sastāv no zemes vienības (zemes vienības kadastra apzīmējums 8092 003 0005) 2,6 ha platībā un robežojas ar esošo Ādažu poligona teritoriju.Pamatojoties uz Ministru kabineta 2011. gada 15. marta noteikumiem Nr. 204 “Kārtība, kādā nosaka taisnīgu atlīdzību par sabiedrības vajadzībām atsavināmo nekustamo īpašumu”, Aizsardzības ministrija izveidoja taisnīgas atlīdzības noteikšanas komisiju. Komisijas uzdevumā nekustamā īpašuma tirgus vērtību noteica sertificēts sabiedrības ar ierobežotu atbildību “VCG ekspertu grupa” nekustamā īpašuma vērtētājs, nosakot nekustamā īpašuma tirgus vērtību 2 200 *euro*. Komisija ir izvērtējusi un aprēķinājusi atlīdzību 2 200 *euro* apmērā par nekustamā īpašuma atsavināšanu, kas ir nekustamā īpašuma tirgus vērtība. Īpašuma sastāvā esošais mežs simtprocentīgi sastāv no jaunaudzes, un, pamatojoties uz 2012. gada 18. decembra Ministru kabineta noteikumos Nr. 935 “Noteikumi par koku ciršanu mežā” paredzēto kārtību, koksnes resursu apguve tuvākajā pārskatāmajā periodā (85 gadi) nav plānojama. Tādējādi mežaudzes vērtība netiek vērtēta. Saskaņā ar Ministru kabineta 2011. gada 15. marta noteikumu Nr. 204 “Kārtība, kādā nosaka taisnīgu atlīdzību par sabiedrības vajadzībām atsavināmo nekustamo īpašumu” 36.1. apakšpunktu Aizsardzības ministrija ir apstiprinājusi komisijas aprēķināto atlīdzības apmēru 2017. gada 2. oktobrī ar lēmumu Nr. MV-N/2718.Nekustamā īpašuma īpašnieks ir piekritis nekustamā īpašuma atsavināšanai atbilstoši komisijas aprēķinātajam atlīdzības apmēram un 2017. gada 5. septembra e-pasta vēstulē informējis, ka komisijas atlīdzības izvērtēšanas sēdē nepiedalīsies.Atbilstoši Ministru kabineta 2011. gada 15. marta noteikumu Nr. 204 “Kārtība, kādā nosaka taisnīgu atlīdzību par sabiedrības vajadzībām atsavināmo nekustamo īpašumu” 2. punktam ar nekustamā īpašuma atsavināšanu nodarītie bijušajiem īpašniekiem kompensējamie zaudējumi (notariālie izdevumi, valsts nodevas, kancelejas nodevas, citi izdevumi), kas var rasties pēc nekustamā īpašuma atsavināšanas, tiks kompensēti to faktiskajā apmērā, pamatojoties uz atsavinātā nekustamā īpašuma bijušā īpašnieka iesniegumu, kuram pievienoti dokumenti, kas apliecina zaudējumu apmēru.Saskaņā ar Ministru kabineta 1999. gada 23. februāra noteikumiem Nr. 69 “Noteikumi par aizsargājamo ainavu apvidiem” nekustamais īpašums “Timmas” atrodas īpaši aizsargājamā dabas teritorijā – aizsargājamā ainavu apvidū “Ādaži”. Saskaņā ar Ministru kabineta 1999. gada 15. jūnija noteikumiem Nr. 212 “Noteikumi par dabas liegumiem” nekustamais īpašums “Mežvieti” atrodas īpaši aizsargājamā dabas teritorijā – dabas liegumā “Dzelves-Kroņa purvs”. Abas teritorijas vienlaikus noteiktas arī kā Eiropas nozīmes aizsargājamā dabas teritorija (*Natura 2000* teritorija). Tādējādi nekustamo īpašumu apsaimniekošanā jāievēro Ministru kabineta 2010. gada 16. marta noteikumi Nr. 264 “Īpaši aizsargājamo dabas teritoriju vispārējie aizsardzības un izmantošanas noteikumi”, kā arī likumā “Par īpaši aizsargājamām dabas teritorijām” noteiktās prasības. |
| 3. | Projekta izstrādē iesaistītās institūcijas | Aizsardzības ministrija un Valsts aizsardzības militāro objektu un iepirkumu centrs. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Rīkojumā risinātie jautājumi skar tiesību subjektus – fiziskas personas, kuras zaudē īpašuma tiesības uz nekustamo īpašumu pret taisnīgu atlīdzību. |
| 2. | Tiesiskā regulējuma ietekme uz tautsaimniecību un administratīvo slogu | Neietekmē |
| 3. | Administratīvo izmaksu monetārs novērtējums | Neietekmē |
| 4. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2017. gads | Turpmākie trīs gadi (*euro*) |
| 2018. | 2019. | 2020. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (2017.) gadu | izmaiņas, salīdzinot ar kārtējo (2017.) gadu | izmaiņas, salīdzinot ar kārtējo (2017.) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 |
| 1.2. valsts speciālais budžets | 0 |
| 1.3. pašvaldību budžets | 0 |
| 2. Budžeta izdevumi: | 0 |
| 2.1. valsts pamatbudžets | 0 |
| 2.2. valsts speciālais budžets | 0 |
| 2.3. pašvaldību budžets | 0 |
| 3. Finansiālā ietekme: | 0 |
| 3.1. valsts pamatbudžets | 0 |
| 3.2. speciālais budžets | 0 |
| 3.3. pašvaldību budžets | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar “+” zīmi) | X | 0 |
| 5. Precizēta finansiālā ietekme: | X | 0 |
| 5.1. valsts pamatbudžets |
| 5.2. speciālais budžets |
| 5.3. pašvaldību budžets |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | 0 |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Rīkojumam nav ietekmes uz valsts budžetu, jo papildu līdzekļi no valsts budžeta nav nepieciešami. Izdevumi, kas saistīti ar nekustamā īpašuma atsavināšanu un ierakstīšanu Zemesgrāmatā, tiks segti no valsts budžeta 2018. gadam Aizsardzības ministrijas budžeta programmā 33.00.00 “Aizsardzības īpašumu pārvaldīšana” paredzētajiem līdzekļiem. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Aizsardzības ministrija un Valsts aizsardzības militāro objektu un iepirkumu centrs. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošo institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Aizsardzības ministrs R. Bergmanis

Valsts sekretārs J. Garisons

D. Priedīte, tālr. 67300279

Dace.Priedite@vamoic.gov.lv